ઓસ્ટ્રેલિયાના ગોલ્ડ કોસ્ટ ખાતે યોજાઇ રહેલી કોમનવેલ્થ ગેમ્સના પાંચમાં દિવસે પણ ભારતીય એથ્લિટ્સની 'ગોલ્ડન' કૂચ જારી રહી છે. સોમવારે ભારત શૂટિંગ, બેડમિન્ટનની મિક્સ ટીમ ઇવેન્ટ અને ટેબલ ટેનિસની મેન્સ ટીમ ઇવેન્ટમાં એમ કુલ ૩ ગોલ્ડ મેડલ જીતવામાં સફળ રહ્યું હતું. ભારતે છઠ્ઠા દિવસે શૂટિંગમાં એક સિલ્વર, બે બ્રોન્ઝ અને વેઇટલિફ્ટિંગમાં સિલ્વર પણ જીત્યા હતા. ભારત રવિવારે પણ ત્રણ ગોલ્ડ મેડલ જીતવામાં સફળ રહ્યું હતું. આ સાથે જ કુલ ૧૦ ગોલ્ડ મેડલ સાથે મેડલ ટેબલમાં ટોપ-થ્રીમાં સ્થાન હાંસલ કરી લીધું છે.